́же пре́жде со́лнца свѣ́тъ хрс̑то́съ, тѣле́снѣ на землѝ жи́тельствуя, и пре́жде крс̑та̀ вся̂, я̀же стра́шнагѡ смотре́нія, соверши́въ бг҃олѣ́пнѡ, дне́сь на ѳавѡ́рстѣй горѣ̀,та́йнѡ тро̑цы ѻ́бразъ показу́я: изя̂щныя бо трѝ ученикѝ, петра̀ и іа́кѡва и іѡа́нна, на ню̀ возве́лъ єсѝ наединѣ̀, и ма́лѡ скры́въ пло́ти воспрія́тіе, преѡбрази́лся єсѝ предъ ни́ми, явля́я началоѻбра́зныя добро́ты бл҃голѣ́піе, и то̀ не всесоверше́ннѡ: ѻ́во извѣству́я ты̂я, вку́пѣ и щадя̀, да не ка́кѡ со зра́комъ и є́же жи́ти погубя́тъ, но я́кѡ можа́ху вмѣща́ти тѣле́сныма ѻчи́ма стерпя́ще